ai4bharat/Pralekha huggingface dataset:
பிரதமர் அலுவலகம்
தேகன்பூரில் உள்ள எல்லைப் பாதுகாப்புப் படை அகாடெமியில் நடைபெறும் டிஜிபி-க்களின் வருடாந்திர மாநாட்டில் கலந்துகொள்கிறார் பிரதமர்
மத்தியப்பிரதேச மாநிலத்தின் தேகன்பூரில் உள்ள எல்லைப் பாதுகாப்புப் படை அகாடெமியில் ஜனவரி 7 மற்றும் 8-ம் தேதிகளில் நடைபெறும் டிஜிபி-க்கள் மற்றும் ஐஜி-க்களின் வருடாந்திர மாநாட்டில் பிரதமர் திரு. நரேந்திர மோடி கலந்துகொள்ள உள்ளார்.
டிஜிபி-க்கள் மாநாடு ஆண்டுக்கொருமுறை நடத்தப்படுகிறது. இதில், நாடு முழுவதையும் சேர்ந்த காவல் துறை உயர் அதிகாரிகள் கலந்துகொண்டு, பாதுகாப்பு தொடர்பான விவகாரங்கள் குறித்து ஆலோசனை நடத்தி கருத்துகளைப் பரிமாறிக் கொள்கின்றனர். இதற்கு முன்னதாக, கடந்த 2014-ம் ஆண்டில் அசாமின் குவஹாத்தியிலும், 2015-ம் ஆண்டில் குஜராத்தின் கட்ச்சில் உள்ள பாலைவனப் பகுதியான தோர்டோ-விலும், 2016-ம் ஆண்டில் ஹைதராபாத்தில் உள்ள தேசிய காவல் அகாடெமியிலும் நடைபெற்ற கருத்தரங்குகளில் பிரதமர் திரு. நரேந்திர மோடி உரையாற்றினார்.
கடந்த முறை நடைபெற்ற கூட்டத்தின்போது, எல்லைதாண்டிய தீவிரவாதம், பயங்கரவாதம் போன்ற விவகாரங்கள் குறித்து விரிவாக விவாதிக்கப்பட்டது. அப்போது, தலைமைப் பண்பு, தகவல் தொடர்புத் திறன், ஒருங்கிணைந்த பயிற்சி ஆகியவற்றின் முக்கியத்துவத்தை பிரதமர் வலியுறுத்தினார். குறிப்பாக, காவல் படையில் தொழில்நுட்பம் மற்றும் மனித தொடர்புக்கான கருவி  ஆகியவற்றின் முக்கியத்துவம் குறித்து அவர் எடுத்துரைத்தார்.
இதுபோன்ற கருத்தரங்குகளை தில்லியில் மட்டும் நடத்தாமல், நாடு முழுவதும் நடத்த வேண்டும் என்பதே பிரதமரின் விருப்பம். அதனடிப்படையிலேயே தேசிய தலைநகருக்கு வெளியே வருடாந்திர டிஜிபி-க்கள் மாநாடு நடத்தப்படுகிறது.
(Visitor Counter : 107
நிதி அமைச்சகம்
‘உடல்நலம் மற்றும் கல்வி செஸ்' வணிகச் செலவாக அனுமதிக்கப்படமாட்டாது
உடல்நலம் மற்றும் கல்வி செஸ்' வணிகச் செலவாக அனுமதிக்கப்படமாட்டாது. இதனை மத்திய நிதிநிலை அறிக்கையை நாடாளுமன்றத்தில் இன்று தாக்கல் செய்த மத்திய நிதி மற்றும் பெருநிறுவன விவகாரங்கள் அமைச்சர் திருமதி. நிர்மலா சீதாராமன் தெளிவுபடுத்தினார்.
வருமான வரி என்பது வணிக வருவாயைக் கணக்கிடுவதற்கு அனுமதிக்கக்கூடிய செலவு அல்ல என்று மத்திய நிதி அமைச்சர் கூறினார். இதில் வரி மற்றும் செஸ் போன்ற கூடுதல் கட்டணங்களும் அடங்கும்.
குறிப்பிட்ட அரசின் நலத்திட்டங்களுக்கு நிதியளிப்பதற்காக வரி செலுத்துவோரிடம் இருந்து ‘சுகாதாரம் மற்றும் கல்வி செஸ் வரி’ கூடுதல் கட்டணமாக பெறப்படுகிறது என்று அவர் விளக்கினார். சில நீதிமன்றங்கள் ‘சுகாதாரம் மற்றும் கல்வி செஸ் வரியை’ வணிகச் செலவாக அனுமதித்துள்ளதை சுட்டிக்காட்டிய நிதி அமைச்சர், இது சட்டமன்ற நோக்கத்திற்கு எதிரானது என்றும், வருமானம் மற்றும் லாபத்தின் மீதான கூடுதல் கட்டணம் அல்லது செஸ் ஆகியவை வணிகச் செலவாக அனுமதிக்கப்படமாட்டாது என்பதை மீண்டும் வலியுறுத்தினார்.
••••
(
மனித வள மேம்பாட்டு அமைச்சகம்
கடந்த 3 ஆண்டுகளில் மாணவியருக்கான தற்காப்பு பயிற்சி 1,70,426 பள்ளிகளில் வழங்க அனுமதி
தேசிய இடைநிலை கல்வி இயக்க திட்டத்தின் கீழ் மாணவியருக்கு தற்காப்பு பயிற்சியை மேம்படுத்த மத்திய அரசு திட்டத்தை செயல்படுத்தி வருகிறது. மாணவியர் பள்ளிக்கு உள்ளேயும், வெளியேயும் தங்களது பாதுகாப்பை மேம்படுத்திக் கொள்ள இந்த தற்காப்புப் பயிற்சி வழங்கப்படுகிறது. அவசர நிலைமையை கையாளும் நம்பிக்கையை மாணவியரிடையே வளர்க்கவும் திட்டம் அமல்படுத்தப்படுகிறது.
சாமக்ர சீக்ஷா என்ற இயக்கம் ஒருங்கிணைந்த திட்டத்தை மத்திய அரசு பள்ளிக் கல்வி திட்டங்களுடன் இணைந்து செயல்படுத்துகிறது. இத்திட்டத்தின் கீழ் 6 முதல் 12 ஆம் வகுப்பு வரை பயிலும் மாணவியருக்கு பள்ளி ஒன்றுக்கு ரூ.9,000 செலவில் தற்காப்புப் பயிற்சி வழங்க வகை செய்யப்படுகிறது.
கடந்த 3 ஆண்டுகளில் 9 ஆம் வகுப்பு முதல் 12 ஆம் வகுப்பு வரை பயிலும் 1,70,426 பள்ளிகளைச் சேர்ந்த மாணவியருக்கு ரூ.14,523.58 லட்சம் செலவில் தற்காப்புப் பயிற்சி வழங்கப்பட்டுள்ளது.
மத்திய மனிதவள மேம்பாட்டுத் துறை இணையமைச்சர் திரு. உபேந்திர குஷ்வாகா இன்று  மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இத்தகவலைத் தெரிவித்துள்ளார்.
(Visitor Counter : 59
மத்திய பணியாளர் தேர்வாணையம்
ஜூலை2, 2023 அன்று நடந்த உதவி வருங்கால வைப்பு நிதி ஆணையர் தேர்வில் நாசவேலை நடந்ததாக சமூக ஊடகங்களில் பரவிய வதந்திகளுக்கு யுபிஎஸ்சி மறுப்பு
2023 ஜூலை 2ஆம்தேதி மத்திய பணியாளர் தேர்வு ஆணையம் நடத்திய உதவி வருங்கால வைப்பு நிதி ஆணையர்  தேர்வில் முறைகேடு நடந்ததாக சமூக ஊடகங்களில் வதந்திகள் பரவி வருகின்றன. தேர்வு முடிந்த பிறகு வினாத்தாள்களின் சில படங்கள் பல்வேறு சமூக வலைத்தளங்களில் பதிவேற்றம் செய்யப்பட்டுள்ளன. அதற்குள், தேர்வு எழுதிய அனைத்து தேர்வர்களின் கைகளிலும் லட்சக்கணக்கான வினாத்தாள்கள் இருந்தன.தேர்வாணையமும், இணையதளத்தில் வினாத்தாளை பதிவேற்றம் செய்தது. எனவே, அத்தகைய தகவல்கள் நம்பகமானவையோ அல்லது நடவடிக்கை எடுக்கக்கூடியவையோ அல்ல.
இருப்பினும், ஆணையம் இந்த நிகழ்வைக் குறிப்பிட்டு, நாடு முழுவதும் உள்ள அனைத்து மையங்களிலும் தேர்வின் செயல்முறைகள் மற்றும் சோதனைகளை முழுமையாக ஆய்வு செய்தது. சந்தேகத்துக்குரிய எதுவும் கிடைக்கவில்லை. மேலும், மிகுந்த எச்சரிக்கையுடன், ஏதேனும் அசாதாரண போக்கைக் கண்டறிய தகுதிப் பட்டியலின் அனைத்து மட்டங்களிலும் தேர்வு முடிவுகளின் தரவுகளை பகுப்பாய்வு செய்தது. ஒவ்வொரு நிலையிலும் தகுதியான மற்றும் தகுதியற்ற விண்ணப்பதாரர்களின் தகுதி நிலைகள் ஒழுங்காகவும், தேர்வாளர்களின் செயல்திறனுக்கு ஏற்பவும் இருப்பது தெளிவாகக் காணப்பட்டது.
சில மையங்களில் இருந்து அதிக விண்ணப்பதாரர்கள் தகுதி பெறுவதைப் பொறுத்தவரை, திறந்த போட்டிகளில் இது அசாதாரணமானது அல்ல என்று கூறப்படுகிறது. எந்த இரண்டு தேர்வுகளையும் சார்பு அடிப்படையில் ஒப்பிட முடியாது, வெவ்வேறு ஆண்டுகளில் ஒரே தேர்வு கூட வெவ்வேறு தரவுகளை வழங்குகிறது.
நிகழ்வுகள் மற்றும் தரவுகளின் விரிவான மற்றும் முழுமையான பகுப்பாய்வின் அடிப்படையில், சமூக ஊடகங்களில் பரவும் வதந்திகள் ஆதாரமற்றவை மற்றும் தகுதியற்றவை என்று ஆணையம் உறுதியாகக் கருதுகிறது.
----
ANU/PKV/KPG
(Visitor Counter : 54
பிரதமர் அலுவலகம்
சர்வதேச சூரியசக்தி கூட்டணிக்கு அமெரிக்காவை வரவேற்ற பிரதமர்
சர்வதேச சூரியசக்தி கூட்டணியில் அமெரிக்கா இணைவதை பிரதமர் திரு நரேந்திர மோடி வரவேற்றுள்ளார். இந்த முடிவை மேற்கொண்டதற்காக அமெரிக்க அதிபர் திரு ஜோ பைடனுக்கு திரு மோடி நன்றி தெரிவித்துள்ளார்.
பருவநிலை மாற்றத்திற்கான அமெரிக்க அதிபரின் சிறப்பு பிரதிநிதி திரு ஜான் கெர்ரி வெளியிட்டுள்ள ட்விட்டர் பதிவுக்கு பதில் அளித்து பிரதமர் ட்விட்டர் பதிவு ஒன்றை வெளியிட்டுள்ளார்:
“பருவநிலை தூதரிடமிருந்து சிறப்பான செய்தி! அமெரிக்க அதிபருக்கு நான் நன்றி தெரிவிப்பதுடன், சர்வதேச சூரியசக்தி கூட்டணிக்கு அமெரிக்காவை முழு மனதுடன் வரவேற்கிறேன். பூமியின் நிலைத்தன்மைக்கு சூரியசக்தியைப் பயன்படுத்துவது என்ற இருநாடுகளின் முடிவை இது மேலும் வலுப்படுத்தும்”.
-----
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் தடுப்பூசி போட்டுக் கொண்டவர்களின் எண்ணிக்கை 6 கோடியை தாண்டியது
கொவிட்டுக்கு எதிரான போராட்டத்தில் இந்தியா குறிப்பிடத்தக்க சாதனை படைத்துள்ளது. நாட்டில் கொவிட் தடுப்பூசி போட்டுக் கொண்டவர்களின் எண்ணிக்கை இன்று 6 கோடியை கடந்தது.
இன்று காலை 7 மணி வரை, 6,02,69,782 தடுப்பூசிகள் போடப்பட்டுள்ளன. இவர்களில் 2,77,24,920 பயனாளிகள் 60 வயதுக்கு மேற்பட்டோர்.
71ம் நாளான நேற்று 21,54,170 தடுப்பூசிகள் போடப்பட்டன.
மகாராஷ்டிரா, சட்டீஸ்கர், கர்நாடகா, பஞ்சாப், குஜராத், மத்தியப் பிரதேசம், மற்றும் தமிழ்நாட்டில் தினசரி கொவிட் பாதிப்பு அதிகமாக உள்ளது.
கடந்த 24 மணி நேரத்தில் 62,714 பேருக்கு தொற்று ஏற்பட்டது. இவர்களில் 81.46 சதவீதம் மேற்கண்ட 7 மாநிலங்களைச் சேர்ந்தவர்கள்.
மகாராஷ்டிராவில் அதிகபட்சமாக 35,726 பேருக்கு பாதிப்பு ஏற்பட்டுள்ளது.
12 மாநிலங்களின் தலைமை செயலாளர்கள், செயலாளர்கள், அதிக பாதிப்பு உள்ள 46 மாவட்ட ஆட்சியர்கள் அடங்கிய உயர் நிலை குழுவினரிடம் மத்திய சுகாதாரத்துறை செயலாளர் ஆலோசனை நடத்தினார்.
புதிய கொரோனா அலையை கட்டுப்படுத்த அவர் 5 அடுக்கு ஆலோசனையை வழங்கினார்.
மற்றொரு குறிப்பிடத்தக்க வளர்ச்சியாக, நாடு முழுவதும் மேற்கொள்ளப்பட்ட மொத்த கொவிட் பரிசோதனைகளின் எண்ணிக்கை 24 கோடியை கடந்தது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை இன்று 4,86,310-ஆக உள்ளது.
இந்தியாவில் குணமடைந்தவர்களின் மொத்த எண்ணிக்கை இன்று 1,13,23,762-ஆக உள்ளது. குணமடைந்தோர் எண்ணிக்கை 94.59 சதவீதம். கடந்த 24 மணி நேரத்தில் 28,739 பேர் குணமடைந்துள்ளனர். 312 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1708173
நுகர்வோர் நலன், உணவு மற்றும் பொது விநியோகம் அமைச்சகம்
உணவு தானியங்களை உரிய காலத்தில் பயனாளிகளுக்கு வழங்குவதற்காக நியாயவிலைக் கடைகள் இயங்கும் நேரத்தை நீட்டிக்குமாறு அனைத்து மாநிலங்களுக்கும் யூனியன் பிரதேசங்களுக்கும் உணவு மற்றும் பொது விநியோகத் துறை ஆலோசனை
ஒரு சில மாநிலங்களில் நடைமுறையில் உள்ள பொது முடக்கத்தால் நியாயவிலைக் கடைகளின் இயக்கம் பாதிக்கப்படலாம் என்பதால், பிரதமரின் கரீப் கல்யாண் அன்ன யோஜனா III மற்றும் உணவு பாதுகாப்புச் சட்டத்தின் கீழ் உணவு தானியங்களை கொவிட்-19 நெறிமுறைகளைக் கடைப்பிடித்து சமூக இடைவெளியுடன் வழங்குவதற்கு ஏதுவாக மாதத்தின் அனைத்து நாட்களிலும் நியாய விலைக் கடைகளை இயங்கச் செய்யலாம் என்று மே 15 அன்று அனைத்து மாநிலங்கள் மற்றும் யூனியன் பிரதேசங்களுக்கு உணவு மற்றும் பொது விநியோகத் துறை ஆலோசனை தெரிவித்துள்ளது. இதைக் கடைபிடிப்பதற்காக, கடைகளுக்கு விதிக்கப்பட்டுள்ள கட்டுப்பாடுகளிலிருந்து நியாயவிலைக் கடைகளுக்கு விலக்கு அளிக்குமாறும் மாநிலங்களும் யூனியன் பிரதேசங்களும் கேட்டுக் கொள்ளப்பட்டுள்ளன.
இந்த நடவடிக்கையின் காரணமாக அனைத்து பயனாளிகளுக்கும் பாதுகாப்பாகவும், உரிய காலத்திலும், கொவிட்-19 நெறிமுறைகளுக்கு உட்பட்ட வகையிலும் உணவுப் பொருட்கள் வழங்கப்படுவதை மாநிலங்களும் யூனியன் பிரதேசங்களும் உறுதி செய்ய முடியுமென்றும் அறிவுறுத்தப்பட்டுள்ளது. உணவு தானியங்களை உரிய காலத்தில், பயனாளிகளுக்கு சிரமம் ஏற்படாமல் வழங்குவதற்குத் தேவையான நடவடிக்கைகளை அனைத்து மாநிலங்களும் யூனியன் பிரதேசங்களும் மேற்கொள்ளுமாறும், இது தொடர்பாக எடுக்கப்படும் முயற்சிகள் குறித்து பரவலாக விளம்பரப்படுத்துமாறும் தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719043
சட்டம் மற்றும் நீதித்துறை அமைச்சகம்
பம்பாய் உயர்நீதிமன்றம் கூடுதல் நீதிபதி ராஜினாமா
பம்பாய் உயர்நீதிமன்ற கூடுதல் நீதிபதி திருமதி.புஷ்பா வீரேந்திர கனேடிவாலா தமது பதவியை ராஜினாமா செய்துள்ளார். இந்திய அரசியல் சட்டம் பிரிவு 217-ன் உட்பிரிவு  -ன்படி இவரது ராஜினாமா மார்ச் 11-லிருந்து அமலுக்கு வந்துள்ளது. இதற்கான அறிவிக்கை 14.03.2002-ல் வெளியிடப்பட்டிருப்பதாக சட்டம் மற்றும் நீதி அமைச்சகத்தின் நீதிபதி நியமனங்கள் பிரிவு துறை வெளியிட்ட செய்திக் குறிப்பில் கூறப்பட்டுள்ளது.
பாதுகாப்பு அமைச்சகம்
2023-24-ம் நிதியாண்டில் பாதுகாப்பு மூலதனக் கொள்முதல் பட்ஜெட்டில் 75 சதவீதம் உள்நாட்டு தொழில்துறைக்கு ஒதுக்கீடு, 14-வது ஏரோ இந்தியா கண்காட்சியில் பாதுகாப்புத்துறை அமைச்சர் அறிவிப்பு
2023-24-ம் நிதியாண்டில் பாதுகாப்பு மூலதன கொள்முதல் பட்ஜெட்டில் 75 சதவீதம்  உள்நாட்டு தொழில்துறைக்கு ஒதுக்கப்பட்டுள்ளது என்று 14-வது ஏரோ இந்தியா கண்காட்சியின் பந்தன் நிகழ்ச்சியில் பாதுகாப்புத்துறை அமைச்சர் திரு ராஜ்நாத் சிங் கூறியுள்ளார். இது 2022-23 ஆண்டைக் காட்டிலும் 68 சதவீதம் அதிகமாகும். 2023-24 நிதியாண்டில் பாதுகாப்பு அமைச்சகத்துக்கு ரூ.5.94 லட்சம் கோடி ஒதுக்கப்பட்டது. இது மொத்த பட்ஜெட்டில்  13.18 சதவீதமாகும். நவீன மயமாக்கல் மற்றும் உள்கட்டமைப்பு மேம்பாட்டுக்கான ஒதுக்கீடு ரூ.1.63 லட்சம் கோடியாக அதிகரித்துள்ளது.
அமிர்த காலத்தில் பாதுகாப்புத் துறையை வலுப்படுத்தும் மத்திய அரசின் முன்னெப்போதும் இல்லாத நடவடிக்கையாக, இறக்குமதியை சார்ந்திருப்பதை குறைக்க முடிவெடுக்கப்பட்டுள்ளதாக திரு ராஜ்நாத் சிங் கூறினார். “நீங்கள் ஒரு அடி எடுத்துவைத்தால், அரசு பத்து அடிகள் முன்னேற உறுதி மேற்கொள்கிறது. வளர்ச்சிப்பாதை பற்றி நீங்கள் பேசுகிறீர்கள். நாங்கள் உங்களுக்கு முழு வானத்தையே வழங்குகின்றோம். மூலதனக் கொள்முதல் பட்ஜெட்டின் மூன்றில் ஒரு பகுதியை உள்ளூர் தொழிலுக்கு வழங்குவது இந்த திசையை நோக்கிய நடவடிக்கையாகும்” என்று அவர் கூறினார்.
இந்த நடவடிக்கையின் மூலம் இந்திய தொழில்துறை அதிக உற்சாகத்துடன் பாதுகாப்புத் துறையில் பங்கேற்று முன்னேற்றம் அடைய முன்வர வேண்டும் என்று பாதுகாப்புத்துறை அமைச்சர் வலியுறுத்தினார். வலுவான, தற்சார்பான பாதுகாப்புத் தொழில் நாட்டின் பாதுகாப்பு நடைமுறையை வலுப்படுத்துவதுடன் மட்டுமல்லாமல் பொருளாதாரத்தையும் ஊக்குவிக்கும் என அவர் கருத்து தெரிவித்தார். கடந்த சில ஆண்டுகளில் உள்நாட்டு தொழிலுக்கு ஏற்ற சூழல் நாட்டில் ஏற்படுத்தப்பட்டுள்ளதாகவும் உள்ளூர் தொழில் நிறுவனங்கள் முழுமையான வளர்ச்சி அடைய, பிரதமர் திரு நரேந்திர மோடியின் “மேக் இன் இந்தியா, மேக் பார் த வேர்ல்டு” தொலைநோக்கிற்கு ஏற்ப நடவடிக்கைகள் எடுக்கப்பட்டு வருவதாக அவர் கூறினார்.
பந்தன் நிகழ்ச்சியில், ரூ.80,000 கோடி மதிப்பிலான 266 கூட்டு முயற்சிகள், 201 புரிந்துணர்வு ஒப்பந்தங்கள், 53 பெரிய அறிவிப்புகள், 9 உற்பத்தி தொடக்கம், 3 தொழில்நுட்பப் பரிமாற்றம் ஆகியவை மேற்கொள்ளப்பட்டன.
நாட்டின் பொருளாதார வளர்ச்சியில் கர்நாடக மாநிலம் தொடர்ந்து பங்களித்து வரும் சில வரலாற்றுச் சிறப்புமிக்க மாநிலங்களில் ஒன்றாகத் திகழ்கிறது என்று திரு ராஜ்நாத் சிங் கூறினார். ஏரோ இந்தியா கண்காட்சியை நடத்த கர்நாடக மாநிலத்தை விட சிறந்த இடம் வேறு ஏதும் இல்லை என்று கூறிய அவர், ஆராய்ச்சி மற்றும் மேம்பாட்டு உற்பத்தி சூழல் நிலவுவதால் உள்ளூர் தொழில்களை மட்டுமல்லாமல் சர்வதேச தொழில்களையும் இது ஈர்க்கிறது என்று குறிப்பிட்டார்.
நிகழ்ச்சியில் கர்நாடக மாநில முதலமைச்சர் திரு பசவராஜ் பொம்மை, முப்படைத் தளபதி ஜென்ரல் அனில் சௌஹான், விமானப்படைத் தளபதி ஏர் சீப் மார்ஷல் வி ஆர் சௌத்ரி, கடற்படைத் தளபதி அட்மிரல் ஆர் ஹரிக்குமார், ராணுவத் தளபதி ஜென்ரல் மனோஜ் பாண்டே, பாதுகாப்புத்துறை செயலர் திரு கிரிதர் அரமானே உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1899388
குடியரசுத் தலைவர் செயலகம்
ஈஸ்டரை முன்னிட்டு குடியரசுத் தலைவரின் வாழ்த்து
ஈஸ்டரை முன்னிட்டு நாட்டு மக்களுக்கு குடியரசுத் தலைவர் திரு ராம் நாத் கோவிந்த் வாழ்த்து தெரிவித்துள்ளார்
"ஈஸ்டர் நன்னாளை முன்னிட்டு அனைத்து மக்கள், குறிப்பாக இந்தியா மற்றும் வெளிநாடுகளில் வழங்கும் கிறித்தவ சமுதாயத்தினருக்கு, எனது மனமார்ந்த நல்வாழ்த்துகளை தெரிவித்துக்கொள்கிறேன்.
அன்பு, தியாகம் மற்றும் மன்னித்தலின் வழியை நாம் பின்பற்ற ஊக்கமளிக்கும் இயேசு கிறிஸ்துவின் உயிர்த்தெழுதலை கொண்டாடும் பண்டிகையே ஈஸ்டர் ஆகும். இயேசு கிறிஸ்துவின் வாழ்க்கையிலிருந்து நாம் கற்றுக்கொண்டு ஒட்டுமொத்த மனித குலத்தின் நன்மைக்காக இணைந்து பணியாற்றுவோம்.
ஒற்றுமையின் முக்கியத்துவத்தை நமது மனங்களில் இந்த பண்டிகை மறுபடியும் விதைத்து, நமது நாட்டின் நலன் மற்றும் வளத்திற்கான நமது உறுதிக்கு வலுவூட்டட்டும்," என்று தமது வாழ்த்து செய்தியில் குடியரசுத் தலைவர் கூறியுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1817322
----
(Visitor Counter : 125
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோர் புகார்களில் மத்தியஸ்தரின் கட்டணத்தை செலுத்த நுகர்வோர் நல நிதியம்
நுகர்வோர் நல நிதி வழிகாட்டுதல்கள் திருத்தப்பட்டு, இப்போது புதுப்பிக்கப்பட்ட வழிகாட்டுதல்களின் பிரிவு 4, ஒரு நுகர்வோர் சர்ச்சையில் புகார்தாரர் அல்லது புகார்தாரர்களின் சட்ட செலவுகளை அதன் இறுதி தீர்ப்பிற்குப் பிறகு திருப்பிச் செலுத்துவதை உள்ளடக்குகிறது.
ஆணையத்தின் தலைவரால் நிர்ணயிக்கப்பட்ட சர்ச்சையின் அளவு, அல்லது மத்தியஸ்தரின் கட்டணம், அட்டவணையில் நிர்ணயிக்கப்பட்ட கட்டணங்கள், இவற்றில் எது குறைவோ, அது, அரசு மற்றும் நுகர்வோர் விவகாரத் துறையின் இணை பங்களிப்புடன் நிறுவப்பட்ட நுகர்வோர் நல  நிதியில் இருந்து, மத்தியஸ்தருக்கு செலுத்தப்படும்.
நுகர்வோர் புகார்களை விரைவான, தொந்தரவில்லாத மற்றும் குறைந்த கட்டண தீர்வுக்காக நுகர்வோர் பாதுகாப்புச் சட்டம், 2019, அத்தியாயம் 5 இன் கீழ் நுகர்வோர் தகராறுகளை மத்தியஸ்தம் மூலம் தீர்க்க வழிவகை செய்துள்ளது. இது தொடர்பாக நுகர்வோர் பாதுகாப்பு  விதிகள், 2020 ஜூலை 15 அன்றும், நுகர்வோர் பாதுகாப்பு  ஒழுங்குமுறைகள் 2020 ஜூலை 24 அன்றும் தேசிய நுகர்வோர் குறைதீர் ஆணையத்தால் அறிவிக்கப்பட்டுள்ளன.
பெரும்பாலான நுகர்வோர் ஆணையங்கள் மத்தியஸ்தப் பிரிவுகளையும், மத்தியஸ்தர்களையும் நியமித்துள்ளன. தற்போது இந்தியா முழுவதும் உள்ள மாநில நுகர்வோர் ஆணையங்களில் 247 இடைத்தரகர்களும், மாவட்ட நுகர்வோர் ஆணையங்களில் 1387 நடுவர்களும் உள்ளனர். கணிசமான எண்ணிக்கையிலான வழக்குகள் மத்தியஸ்தம் மூலம் தீர்க்கப்படுவதில்லை என்று கண்டறியப்பட்டுள்ளது. வடகிழக்கு மாநிலங்கள் மற்றும் வட மாநிலங்களில் நடைபெற்ற மண்டலப் பயிலரங்குகளின் போது இத்துறை இது குறித்து விவாதித்தது. மேலும் இந்தியாவில் செயல்படும் தன்னார்வ நுகர்வோர் அமைப்புகள் மற்றும் மாற்று குறைதீர் அமைப்புகளுடன் பல்வேறு ஆலோசனைகளையும் நடத்தியது.
பல சிக்கல்களில், மத்தியஸ்தம் மூலம் வழக்குகளை தீர்ப்பதில் திருப்திகரமான முடிவுகளை ஏற்படுத்தாத முக்கிய பிரச்சினை மத்தியஸ்தரின் கட்டணம் ஆகும். சர்ச்சைகளில் உள்ள தரப்பினர் மத்தியஸ்தரின் கட்டணத்தை செலுத்துவதில் தயக்கம் காட்டுவதைக் காணலாம், இதன் விளைவாக மத்தியஸ்த செயல்முறை தோல்வியடைகிறது. இப்பிரச்னைக்கு தீர்வு காண, அனைத்து மாநில நுகர்வோர் ஆணையங்களின் ஆலோசனைகள் மற்றும் கருத்துகளை, இத்துறை வழங்குகிறது. இக்கலந்துரையாடல்கள் மற்றும் வழங்கப்பட்ட ஆலோசனைகள் மற்றும் கருத்துக்களின் அடிப்படையில், பதிவு செய்யப்பட்ட மத்தியஸ்தரின் கட்டணத்தை நுகர்வோர் நல நிதியத்தின் படையணியில் இருந்து செலுத்த முடிவு செய்யப்பட்டுள்ளது.
எடுத்துக்காட்டு 3: மாநில நுகர்வோர் ஆணையத்தில் ₹ 60,00,000 நிலுவையில் உள்ள தொகை குறித்து 'ஏ' மற்றும் 'பி' இடையே தகராறு உள்ளது. மாநில நுகர்வோர் ஆணையத் தலைவரை அணுகி, மத்தியஸ்தம் மூலம் தங்கள் பிரச்னைக்கு தீர்வு காண பரிந்துரைக்கின்றனர். உண்மைகள் மற்றும் சர்ச்சையின் அளவு ஆகியவற்றின் அடிப்படையில் ஜனாதிபதி மத்தியஸ்தத்திற்கான கட்டணத்தை ₹ 25,000-ஆக நுகர்வோர் ஆணையத்தலைவர் நிர்ணயிக்கிறார். மத்தியஸ்தர் சர்ச்சையை வெற்றிகரமாக தீர்க்கிறார் மற்றும் 'ஏ' மற்றும் 'பி' ஒரு தீர்வுக்கு வருகிறார்.
மத்தியஸ்தருக்கு மாநில மற்றும் நுகர்வோர் விவகாரத் துறையின் கூட்டு பங்களிப்புடன் நிறுவப்பட்ட நுகர்வோர் நல  நிதியில் இருந்து பெறப்படும் வட்டியிலிருந்து ₹ 5000  கட்டணம் வழங்கப்படும்.
திருத்த வழிகாட்டுதல்கள் துறை வலைத்தளத்தில்  கிடைக்கின்றன.
பெட்ரோலியம் மற்றம் இயற்கை எரிவாயு அமைச்சகம்
மத்திய பெட்ரோலியத்துறை அமைச்சர் திரு தர்மேந்திர பிரதான் இந்தியாவின் உஜ்வாலா அனுபவம் வங்கதேசத்தில் சமூக மாற்றத்திற்கு கிரியா ஊக்கியாக இருக்கும் என்கிறார்
துபாயில் அமைந்துள்ள இந்தியன் ஆயில் கழகத்தின் துணைநிறுவனமான ஐஓசி மத்திய கிழக்கு, எஃப்.இசட்.இ என்ற நிறுவனத்துக்கும் பெக்சிம்கோ குழுமத்தின் ஆர்.ஆர். ஹோல்டிங்ஸ் லிமிடெட்டுக்கும் இடையிலான கூட்டுத்தொழில் ஒப்பந்தம் கையெழுத்திடப்படும் நிகழ்ச்சியில் செவ்வாய்கிழமை அன்று மத்திய பெட்ரோலியம், இயற்கை எரிவாயு மற்றும் எஃகுத் துறை அமைச்சர் திரு தர்மேந்திர பிரதான் கலந்து கொண்டார். இந்த நிகழ்ச்சி வங்கதேசத்தின் மாண்புமிகு பிரதம மந்திரியின் ஆலோசகர் மதிப்புமிகு சல்மான் ஃபஸ்லூர் ரகுமான் மற்றும் வங்கதேசத்தின் மின்சக்தி, எரிசக்தி மற்றும் கனிம மூலவளத் துறைகளின் இணையமைச்சர் மதிப்புமிகு நஸ்ருல் ஹமித் ஆகியோர் முன்னிலையில் நடைபெற்றது. இந்தக் கூட்டு ஒப்பந்தத்தின் மூலமாக பெக்சிம்கோவுடன் இணைந்து ஐஓசிஎல் வங்கதேசம் மற்றும் இதர நாடுகளில் ஊரக அளவில் வர்த்தகத்தை விரிவுபடுத்தத் திட்டமிடும்.
இந்த நிகழ்ச்சியில் பேசிய திரு.பிரதான், வரலாறு, கலாச்சாரம் மற்றும் பரஸ்பர தியாகம் ஆகியவற்றால் பிணைக்கப்பட்ட இந்தியா மற்றும் வங்கதேசத்திற்கு இடையில் நீண்டநாட்களாக தொடரும் உறவை எடுத்துக்காட்டினார். இந்திய வங்கதேச உறவில் எரிசக்தி துறையின் பங்களிப்பு குறித்து பேசிய அவர், ”கடந்த சில ஆண்டுகளில் நமது இரு நாடுகளுக்கும் இடையிலான எரிசக்தி தொடர்பான கூட்டுறவு குறிப்பிடத்தக்க அளவு வளர்ச்சியை ஏற்படுத்தி உள்ளது என்பதில் நான் மகிழ்ச்சி அடைகிறேன். ”நமது அண்டைநாடுகளுக்குத்தான் முன்னுரிமை” என்பதன் ஒரு அங்கமாக வங்கதேசத்துடன் ”மின்னாற்றல் பாலம்” கட்டமைக்கும் மாண்புமிகு பிரதமர் திரு.நரேந்திர மோடியின் தொலைநோக்குப் பார்வையின் ஒரு அங்கமாக இந்த ஒப்பந்தம் உள்ளது. அண்மையில் வங்கதேசப் பிரதமர் அக்டோபர் 2019ல் புதுதில்லிக்கு வருகை தந்த போது இரு நாடுகளின் பங்கேற்பும், கூட்டுறவுக்கான புதிய வாய்ப்புகளும் வலுப்படுத்தப்பட்டன”.
கூட்டுத்தொழில் ஒப்பந்தம் குறித்து பேசிய அமைச்சர், வங்கதேசத்துடன் இருதரப்பு எரிசக்தி கூட்டுறவை விரிவுபடுத்துவதற்கான மற்றொரு நடவடிக்கையாக இந்த நிகழ்வு அமைந்துள்ளது என்று குறிப்பிட்டார். இந்தியாவில் மாசு ஏற்படுத்தாத சமையல் எரிவாயுவாக எல்பிஜி பயன்பாட்டை ஊரகப்பகுதிகளில் அதிகரிப்பதற்கான பிரதம மந்திரி உஜ்வாலா திட்டத்தை நடைமுறைப்படுத்தியதில் முன்னோடி நிறுவனமாக இந்தியன் ஆயில் நிறுவனம் இருப்பதால் அதனுடைய அனுபவம் வங்கதேசத்தில் எல்பிஜி பயன்பாட்டை அதிகரிக்கப் பயன்படும் என்று தான் நம்புவதாகவும் அமைச்சர் குறிப்பிட்டார். வங்கதேசத்துடனான இந்தக் கூட்டுத்தொழில் ஒப்பந்தம் வங்கதேசத்தில் மாசு ஏற்படுத்தாத சமையல் எரிவாயு பயன்பாட்டை அதிகரிப்பதன் மூலம் சமூகப் பொருளாதார மாற்றத்திற்கு ஒரு கிரியாஊக்கியாக அமையும் என்று அமைச்சர் தெரிவித்தார்.
வங்கதேசத்தின் மாண்புமிகு பிரதமரின் ஆலோசகர் மதிப்புமிகு சல்மான் ஃபஸ்லூர் ரகுமான், ”இந்தக் கூட்டுத்தொழில் ஒப்பந்தமானது வங்கதேசத்தின் அளப்பரிய முதலீட்டு வாய்ப்புகளுக்கு ஒரு சான்றாதாரமாக விளங்குகிறது. கோவிட்-19 பெருந்தொற்று பரவலின் காரணமாக ஒட்டுமொத்த உலகமும் கடுமையான பொருளாதார பாதிப்பால் சிக்கித் தவிக்கும் போது இந்த முதலீடு நிலைமைக்குத் தகுந்தார் போல் செயல்படுவதையும், இந்தியா மற்றும் வங்கதேசத்திற்கு இடையிலான நீண்டநாள் நட்பை உறுதிப்படுத்துவதாகவும் உள்ளது” என்று கூறினார்.
(Visitor Counter : 158
சுகாதாரம் மற்றும் குடும்ப நலத்துறை அமைச்சகம்
கொரோனாவுக்கு சிகிச்சை பெறுபவர்களைவிட தடுப்பூசி போட்டுக் கொண்டவர்களின் எண்ணிக்கை இரண்டு மடங்கு உயர்வு
பெருந்தொற்றுக்கு எதிரான போராட்டத்தில் இந்தியா முக்கிய மைல்கல்லைக் கடந்துள்ளது. அன்றாட புதிய பாதிப்புகள் இதுவரை இல்லாத அளவில் இன்று மிகவும் குறைந்துள்ளன.
• ஏழு மாதங்களுக்குப் பிறகு கடந்த 24 மணி நேரத்தில் 10,064 பேர் நம் நாட்டில் புதிதாக பாதிக்கப்பட்டுள்ளனர். 2020, ஜூன் 12-ஆம் தேதி புதிய பாதிப்புகள் 10,956 ஆக பதிவாகியிருந்தன.
• இந்தியாவில் கொரோனா நோய் தொற்றின் பாதிப்பு 2 இலட்சமாக  சரிந்துள்ளது. இது மொத்த பாதிப்பில் வெறும் 1.90 சதவீதமாகும்.
• புதிய பாதிப்புகள் குறைந்து வரும் வேளையில், அனைத்து மாநிலங்களிலும், யூனியன் பிரதேசங்களிலும் கொவிட்- 19க்கு எதிரான தடுப்பூசிகளை போட்டுக் கொள்பவர்களின் எண்ணிக்கையும் பெருவாரியாக அதிகரித்து வருகின்றது. தற்போது சிகிச்சை பெற்றுவருபவர்களின் மொத்த எண்ணிக்கையைவிட இரண்டு மடங்குக்கும் அதிகமானோர் தடுப்பூசியை போட்டுக் கொண்டுள்ளனர்.
• கடந்த 24 மணி நேரத்தில் 3930 அமர்வுகளில் 2,23,669 பேருக்கு தடுப்பூசி போடப்பட்டுள்ளது. இதன் மூலம் தமிழ்நாட்டில் 16,462 பேர் உட்பட நாட்டில் மொத்தம் 4,54,049 பேர் தடுப்பூசி போட்டுக் கொண்டுள்ளனர் .
• பரிசோதனை வசதிகள் அதிகரித்திருப்பதன் காரணமாக பாதிப்பு விகிதம் குறைந்துள்ளது. இந்தியாவில் ஒரு வாரத்தில் ஏற்பட்ட பாதிப்பு 1.97 சதவீதமாக உள்ளது.
• 8 மாதங்களுக்குப் பிறகு கடந்த 24 மணி நேரத்தில் நாட்டில் உயிரிழந்தோரின் எண்ணிக்கை 140 க்கும் குறைவாக  பதிவாகியுள்ளது.
• நாட்டில் குணமடைந்தவர்களின் வீதம் 96.66 சதவீதமாக உயர்ந்துள்ளது. இதுவரை மொத்தம் 1,02,28,753 பேர் குணமடைந்துள்ள நிலையில், தற்போது 2,08,012 பேர் சிகிச்சை பெற்று வருகின்றனர்.
• கடந்த 24 மணி நேரத்தில் 17,411 பேர் குணமடைந்து வீடு திரும்பியுள்ளனர்.
• கேரளாவில் அதிகபட்சமாக 3,921 பேர் ஒரே நாளில் புதிதாக குணமடைந்துள்ளனர். அதனைத் தொடர்ந்து மகாராஷ்டிராவில் 3,854 பேரும், சட்டீஸ்கரில் 1,301 பேரும் கடந்த 24 மணி நேரத்தில் குணமடைந்துள்ளனர்.
• கேரளாவில் 3,346 பேரும், மகாராஷ்டிராவில் 1,924 பேரும், தமிழகத்தில் 551 பேரும் புதிதாக தொற்றுக்கு ஆளாகியுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1689895
-----
(
பிரதமர் அலுவலகம்
குஜராத்தில் நடைபெற்ற முதியோருக்கான விளையாட்டுப் போட்டிகளைப் பாராட்டிய பிரதமர்
குஜராத்தில் முதியோருக்காக பிரத்யேகமாக விளையாட்டு நிகழ்ச்சிகளை நடத்திய தனித்துவமான முயற்சிக்கு பிரதமர் திரு.நரேந்திர மோடி பாராட்டு தெரிவித்துள்ளார்.
முதியோருக்கான விளையாட்டுப் போட்டிகள் குறித்து குஜராத் மாநில அமைச்சர் திரு.ஹர்ஷ் சங்கவி வெளியிட்ட ட்விட்டர் பதிவுகளுக்குப் பதிலளித்த பிரதமர், "பாராட்டத்தக்க முயற்சி"
எனக் குறிப்பிட்டுள்ளார்.
வணிகம் மற்றும் தொழில்துறை அமைச்சகம்
ஸ்டார்ட் அப் இந்தியா சர்வதேச உச்சி மாநாடு: 70-க்கும் மேற்பட்ட சர்வதேச நிதியங்கள் வட்டமேசை கூட்டத்தில் பங்கேற்பு
பிராரம்ப், ஸ்டார்ட் அப் இந்தியா சர்வதேச உச்சி மாநாடு முதல் நாளன்று  மத்திய வர்த்தகம் மற்றும் தொழில்துறை அமைச்சகத்தின் கீழ் இயங்கும் தொழில் ஊக்குவிப்பு மற்றும் உள்நாட்டு வர்த்தகத் துறை, சர்வதேச நிதியங்களுடன் வட்டமேசை கூட்டத்திற்கு ஏற்பாடு செய்திருந்தது. அமெரிக்கா, ஜப்பான், கொரியா, சிங்கப்பூர் மற்றும் இந்தியாவிலிருந்து இயங்கும் சர்வதேச நிதியங்கள் உள்ளிட்ட 70 முதலீட்டு நிதியங்கள் இந்தக் கூட்டத்தில் கலந்துகொண்டன.
மத்திய வர்த்தக மற்றும் தொழில் அமைச்சர் திரு திரு பியூஷ் கோயல் தலைமையில் நடைபெற்ற இந்தக் கூட்டத்தில், தொழில் ஊக்குவிப்பு மற்றும் உள்நாட்டு வர்த்தகத் துறையின் செயலாளர் டாக்டர் குருபிரசாத் மொகாபாத்ரா, இணைச் செயலாளர் திரு அனில் அக்ரவால், முக்கிய இந்திய கட்டுப்பாட்டாளர்கள், கொள்கை தயாரிப்பாளர்கள் மற்றும் சர்வதேச முதலீட்டு நிதியங்களின் பிரதிநிதிகள் கலந்து கொண்டனர்.
சர்வதேச நிதியங்களின் பிரச்சினைகளை ஆலோசிப்பது, தற்போதைய இந்திய ஸ்டார்ட்அப்- முதலீட்டு நிறுவனங்களுக்கான சூழலியல் குறித்த வளர்ச்சி அறிக்கையை பகிர்ந்து கொள்வது, இந்தியாவில் முதலீடு செய்து அதன் வாயிலாக முதலீட்டு நிதியங்களிடையே எளிமையான வர்த்தகத்தை மேற்கொள்வது குறித்து ஊக்குவிப்பது ஆகியவை இந்த வட்டமேசை கூட்டத்தின் முக்கிய நோக்கமாக இருந்தன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1689011
-----
(Visitor Counter : 132